Ghetele lui Rrahmani, aruncate la gunoi de un coechipier! Cei doi ar fi fost despărțiți cu greu de colegi
E tensiune uriașă la Rapid. Echipa n-a reușit să câștige niciun meci în play-off și mai are șanse pur teoretice la clasarea pe podium.
În acest context dificil, lucrurile s-au precipitat enorm în vestiarul giuleștenilor, jucătorii dând vina unii pe alții pentru rezultatele echipei.
Potrivit iAMSport, la finalul meciului dintre Rapid - Sepsi, scor 0-1, Paul Iacob (27 de ani) i-ar fi aruncat ghetele la gunoi atacantului Albion Rrahmani (23 de ani), în semn de protest față de ratările acestuia.
Scandal în vestiarul Rapidului
Gestul l-a enervat la culme pe kosovar, care ar fi sărit să-i ceară socoteală românului și doar intervenția rapidă a colegilor i-ar fi ținut departe.
Rapid ocupă locul cinci în play-off, cu 29 de puncte şi mai are doar șanse teoretice de a prinde barajul care duce în preliminariile UEFA Conference League.
În etapa cu numărul opt din play-off-ul Superligii, Rapid se deplasează la Cluj-Napoca, pentru duelul cu CFR, ocupanta locului 3 (37 de puncte).
Clasament play-off Superliga
Urmăriți SPORT.RO și pe Google News